ΓΡΑΠΤΗ ΕΡΩΤΗΣΗ E-3019/02

υποβολή: Hanja Maij-Weggen (PPE-DE) προς την Επιτροπή

(23 Οκτωβρίου 2002)

Θέμα: Ανθρώπινα δικαιώματα και δημοκρατία στη Βιρμανία

Η Επιτροπή είναι ενήμερη για το γεγονός ότι η κατάσταση των ανθρωπίνων δικαιωμάτων στη Βιρμανία εξακολουθεί να είναι ανησυχητική και ότι, παρά την απελευθέρωση ορισμένων πολιτικών κρατουμένων, περισσότερα από 1500 άτομα εξακολουθούν να κρατούνται στις φυλακές για πολιτικούς λόγους.

Είναι άραγε επίσης ενήμερη η Επιτροπή για το γεγονός ότι η καταπίεση των θρησκευτικών μειονοτήτων έχει αυξηθεί έντονα κατά τα τελευταία χρόνια στη Βιρμανία·

Είναι άραγε διατεθειμένη η Επιτροπή να διατηρήσει τις σημερινές κυρώσεις εκ μέρους της ΕΕ εις βάρος της Βιρμανίας και να ασκήσει πίεση στις αρχές της χώρας αυτής, προκειμένου να επιτύχει μια διαρθρωτική βελτίωση της κατάστασης των ανθρωπίνων δικαιωμάτων και κυρίως την αποκατάσταση της δημοκρατίας·

Απάντηση του κ. Patten εξ ονόματος της Επιτροπής

(26 Νοεμβρίου 2002)

Όπως έχει αναφερθεί σε πολλές περιπτώσεις, η Επιτροπή ανησυχεί βαθύτατα για την κατάσταση στη Βιρμανία/Μυανμάρ και τη ζημία που προκαλεί το στρατιωτικό καθεστώς στη χώρα και στις μελλοντικές της προοπτικές.

Η Επιτροπή είναι ενήμερη για τις εκθέσεις σχετικά με τις εικαζόμενες εκτελέσεις ομάδων εθνικών μειονοτήτων από τους στρατιωτικούς στη Βιρμανία/Μυανμάρ και δεν παραλείπει να εκφράζει τη βαθιά ανησυχία της για τη κατάσταση των ανθρωπίνων δικαιωμάτων στη χώρα, ιδίως στις περιοχές όπουπάρχουν εθνικές μειονότητες.

Οι ανησυχίες αυτές διατυπώθηκαν για μια ακόμα φορά προς την κυβέρνηση της Βιρμανίας/Μυανμάρ κατά την επίσκεψη που πραγματοποίησε η Τρόικα της Ένωσης στη χώρα αυτή το Σεπτέμβριο του 2002. Η Τρόικα παρότρυνε επίσης την κυβέρνηση να απελευθερώσει όλους τους εναπομένοντες πολιτικούς κρατουμένους και να άρει τους πολιτικούς περιορισμούς που εξακολουθούν ναφίστανται όσον αφορά την ελευθερία του εκφράζεσθαι, συνέρχεσθαι και συνεταιρίζεσθαι.

Η Ένωση έχειιοθετήσει μια ισχυρή κοινή θέση για το Μυανμάρ(1), η οποία εκδόθηκε για πρώτη φορά το 1996(2) και έκτοτε έχει ενισχυθεί με κάθε ευκαιρία. Περιλαμβάνει εμπάργκο στις πωλήσεις όπλων, που επεβλήθη το 1990, αναστολή της αμυντικής συνεργασίας από το 1991 και αναστολή κάθε διμερούς βοήθειας, εκτός από την καθαρά ανθρωπιστική. Επίσης, στην Ένωση ισχύει απαγόρευση θεώρησης για τα μέλη του στρατιωτικού καθεστώτος, τα μέλη της κυβέρνησης, ανώτατους αξιωματικούς του στρατού και της ασφάλειας καθώς και τις οικογένειές τους, και αναστολή των κυβερνητικών επισκέψεωνψηλού επιπέδου στη Βιρμανία/Μυανμάρ.

Εξάλλου, τα εμπορικά προνόμια της Ένωσης, τα οποία παραχωρούνται κανονικά στις Λιγότερο Ανεπτυγμένες Χώρες, καταργήθηκαν στη χώρα αυτή το 1997 λόγω της καταναγκαστικής εργασίας. Αυτό σημαίνει επίσης ότι η χώρα δεν είναι επιλέξιμη για να επωφεληθεί από την πρωτοβουλία της Ένωσης Τα πάντα εκτός από όπλα, η οποία άρχισε να εφαρμόζεται το 2001.

Στις 21 Οκτωβρίου 2002 η κοινή θέση ανανεώθηκε για έξι επιπλέον μήνες χωρίς μείωση των κυρώσεων. Στα συμπεράσματα του Συμβουλίου, τα οποίαποστηρίζονται πλήρως από την Επιτροπή, η Ένωση ζήτησε για μια ακόμα φορά την αποκατάσταση της δημοκρατίας, τη συνέχιση της διαδικασίας εθνικής συμφιλίωσης και την προστασία των ανθρωπίνων δικαιωμάτων στη Βιρμανία/Μυανμάρ.

(1) ΕΕ L 285 της 23.10.2002.

(2) ΕΕ L 287 της 8.11.1996.